
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 9
                                                                29 ianuarie 2026
privind trecerea unui bun din domeniul public în domeniul privat al Municipiului Sighișoara, în vederea punerii în aplicare a Deciziei Comisiei Speciale de Retrocedare a unor bunuri imobile care au aparținut cultelor religioase din România cu nr. 11.327/10.10.2025

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 254/08.01.2026 și la Consiliul Local Sighișoara cu nr. 1.536/16.01.2026, de referatul de aprobare, înregistrat cu nr. 253/08.01.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Decizia Comisiei Speciale de Retrocedare a unor bunuri imobile care au aparținut cultelor religioase din România nr. 11.327/10.10.2025, prin care s-a dispus retrocedarea către Parohia Evanghelică C.A. Sighișoara, a imobilului situat în municipiul Sighișoara, str. Nicolae Titulescu, nr. 2 - 6, județul Mureș, compus din construcțiile C1 casă, C2 bazin, C3 casă de bilete, C4 și C5 și terenul în suprafață de 6.406 mp., înscris în C.F. nr. 7333/A a localității Sighișoara, nr. top. 3159, 3160, 3161, 3158/5/2 și 3158/6, identificat potrivit Raportului de expertiză întocmit de sing. Suciu Eugen, precum și Adresa nr. 843/C/10.11.2025, transmisă de Guvernul României – Comisia Specială de Retrocedare a unor imobile care au aparținut cultelor religioase din România; 

Ținând seama de faptul că imobilul figurează la poziția 172 din Anexa nr. 4 – Inventarul bunurilor care aparțin domeniului public al municipiului Sighișoara, anexă la Hotărârea Guvernului nr. 964/2002 privind atestarea domeniului public al județului Mureș, precum și al municipiilor, orașelor și comunelor din județul Mureș, ca bun aparținând domeniului public al municipiului Sighișoara;

Luând în considerare prevederile art. 1 alin. (7) din Ordonanța de Urgență a Guvernului nr. 94/2000 privind retrocedarea unor bunuri imobile care au aparținut cultelor religioase din România, republicată, cu modificările și completările ulterioare, care stabilește obligația scoaterii imobilului din domeniul public al unității administrativ - teritoriale, precum și dispozițiile art. 361 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, cu referire la trecerea bunurilor din domeniul public în domeniul privat al aceluiași titular al dreptului de proprietate;

Având în vedere prevederile Hotărârii Guvernului nr. 1.094/2005, prin care au fost aprobate Normele metodologice de aplicare a Ordonanței de Urgență a Guvernului  nr. 94/2000, cu referire la art. 8 din ordonanța de urgență;

Având în vedere că, pentru punerea în aplicare a Deciziei Comisiei Speciale de Retrocedare a unor bunuri imobile care au aparținut cultelor religioase din România nr. 11.327/10.10.2025 se impune trecerea din domeniul public în domeniul privat al Municipiului Sighișoara a bunului imobil „Ștrandul Mic”, situat în municipiul Sighișoara, str. Nicolae Titulescu, nr. 2 - 6, identificat la poziția 172 din Anexa nr. 4 – Inventarul bunurilor care aparțin domeniului public al municipiului Sighișoara, anexă la Hotărârea Guvernului nr. 964/2002 privind atestarea domeniului public al județului Mureș, precum și al municipiilor, orașelor și comunelor din județul Mureș;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 255/08.01.2026, prin care se propune trecerea unui bun din domeniul public în domeniul privat al Municipiului Sighișoara, în vederea punerii în aplicare a Deciziei Comisiei Speciale de Retrocedare a unor bunuri imobile care au aparținut cultelor religioase din România cu nr. 11.327/10.10.2025;

Având în vedere amendamentul formulat și prezentat în plenul şedinţei ordinare a Consiliului Local Sighişoara de către doamna consilier local și viceprimar Kreuzer Erzsébet, amendament însuşit şi votat de către toți membrii Consiliului Local Sighişoara;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. ,,c” și alin. (14), art. 139 alin. (1) și alin. (3) lit. ,,gˮ și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ş T E:

Art. 1. Se aprobă trecerea din domeniul public în domeniul privat al Municipiului Sighișoara a bunului imobil „Ștrandul Mic”, situat în municipiul Sighișoara, str. Nicolae Titulescu nr. 2 - 6, identificat la poziția 172 din Anexa nr. 4 – Inventarul bunurilor care aparțin domeniului public al municipiului Sighișoara, anexă la Hotărârea Guvernului nr. 964/2002 privind atestarea domeniului public al județului Mureș, precum și al municipiilor, orașelor și comunelor din județul Mureș, pentru punerea în aplicare a Deciziei Comisiei Speciale de Retrocedare a unor bunuri imobile care au aparținut cultelor religioase din România cu nr. 11.327/10.10.2025.

Art. 2. Date fiind prevederile art. 1 din prezenta, inventarul bunurilor care alcătuiesc domeniul public al Municipiului Sighișoara se modifică în mod corespunzător, ținând cont și de efectele Deciziei Comisiei Speciale de Retrocedare a unor bunuri imobile care au aparținut cultelor religioase din România cu nr. 11.327/10.10.2025, prin care s-a dispus retrocedarea imobilului situat în municipiul Sighișoara, str. Nicolae Titulescu, nr. 2 - 6, județul Mureș, compus din construcțiile C1 casă, C2 bazin, C3 casă de bilete, C4 și C5 și terenul în suprafață de 6.406 mp., înscris în C.F. nr. 7333/A a localității Sighișoara, nr. top. 3159, 3160, 3161, 3158/5/2 și 3158/6, către Parohia Evanghelică C.A. Sighișoara.

Art. 3. Predarea imobilului, indicat anterior la art. 1 și art. 2, către Parohia Evanghelică C.A. Sighișoara, în calitate de proprietar retrocedat se va realiza, între deținătorul actual al imobilului și Parohia Evanghelică C.A. Sighișoara, în calitate de proprietar retrocedat, potrivit Deciziei cu nr. 11.327/10.10.2025, emisă de Comisia specială de retrocedare a unor bunuri imobile care au aparținut cultelor religioase din România, ținând seama și de prevederile art. 3 din această decizie, precum și de prevederile Ordonanței de Urgență a Guvernului nr. 94/2000 privind retrocedarea unor bunuri imobile care au aparținut cultelor religioase din România, republicată, cu modificările și completările ulterioare, referitoare la contravaloarea adăugirilor ulterioare preluării, aduse imobilului retrocedat, având la bază expertiza extrajudiciară efectuată de beneficiarul retrocedării, Parohia Evanghelică C.A. Sighișoara, la care va participa și fostul deținător.
Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef, Compartimentul Cadastru și Administrarea Terenurilor Agricole și Forestiere – Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică și Serviciul Impozite, Taxe și Executare Creanțe din cadrul Municipiului Sighișoara și Parohia Evanghelică C.A. Sighișoara prin Consistoriul Superior al Bisericii Evanghelice C.A. din România.

Art. 5. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet a instituției la adresa www.primariasighisoara.ro.
PREŞEDINTE DE ŞEDINŢĂ,
  

     Călugăr Andrei - Robert       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;
  3 ex. Compartimentul Administrarea Domeniului Public şi Privat – Direcţia Arhitect Șef;

  2 ex. Compartimentul Cadastru și Administrarea Terenurilor Agricole și Forestiere – Direcția Arhitect Șef;
  1 ex. Compartimentul Buget, Contabilitate, Salarizare – Direcția Economică;
  1 ex. Serviciul Impozite, Taxe şi Executare Creanţe – Direcția Economică;
  1 ex. Compartimentul Juridic;

  1 ex. Parohia Evanghelică C.A. Sighișoara prin Consistoriul Superior al Bisericii Evanghelice C.A. din România.
16 ex. 

B.A. 

